Melodingasis mirties metalas
Melodingasis death metalas – death metalo muzikos požanris, dažniausiai tarpusavyje derinantis intensyvų bei energingą death metalo muzikos skambesį su NWOBHM tipo melodijomis. Dažnai vadinamas Geteborgo metalu, kadangi jo kilmė aiškiai siejasi su Švedijos miestu Geteborgu. Pradžioje melodingasis death metalas tebuvo death metalas, išsiskiriantis ryškesniu melodingumu. Laikui bėgant, šis metalo muzikos stilius evoliucionavo, kai kurie jo atlikėjai pradėjo naudoti klavišinius, taip vis labiau nutoldami nuo įprastojo death metalo.